Беседа:Йордан Ярцев

message: Много вероятно е като повечето солунчани да е кукушанин.   Ей тука, ако може да се разръчка ще се разбере - книгате е изцело посветена на Кукуш и кукушани . --Мико (беседа) 16:47, 12 декември 2013 (UTC)
replies: text: Отбелязах си я за НБКМ евентуално, че нещо не става за разръчкване добре. Иначе и аз мисля, че е кукушанин.--Алиса Селезньова (беседа) 12:11, 14 декември 2013 (UTC)
replies: text: :Разръчках го - той ще да е. --Мико (беседа) 19:15, 4 януари 2014 (UTC)

message: Привет!
Силно ме впечатлява това хубаво начинание с паметниците на гробищата! Имам обаче и една препоръка – освен (разбира се) снимка, повече информация за местонахождението на самия гроб. Изброяването на око на точен ред и място наистина си е направо невъзможна работа, но поне кой е парцелът и в коя му част?
Отдавна търся сведения за печатаря в Солун ЙОРДАН (ЮРДАН) П. ЯРЦЕВ (Кукуш – ) и се опитвам да докажа, че същият е:
1. Син на кукушкия първенец ПЕТРУШ Д. ЯРЦЕВ (1856 – 11 февр. 1908) противник на революционните методи на действие, осъден на смърт от Кукушкия околийски съд на ВМОРО, предал Богу дух заранта в 3 часа по турски.
2. Син на СОФИЯ ТЕНЧО ГЕОРГИЕВА (Кукуш, след 1852 – ). Първи братовчед на печатаря в Солун КИРИЛ ГОЦЕВ ТЕНЧОВ (Кукуш, ок. 1882 – след 1946, вер. Варна). Първи братовчед на депутата ХРИСТО АТАНАСОВ ДАЛЧЕВ (Кукуш, 1872 – ноем. 1949), бащата на поета АТАНАС ДАЛЧЕВ. Втори братовчед на ЕКАТЕРИНА ИВАНОВА ИЗМИРЛИЕВА-ПАНИЦА (Кукуш, 2 ноем. 1882 – 28 авг. 1967, София). Ученик в Търговския курс на Българ¬ската гимназия в Солун (1900), съмишленик на рев. организация, роден около 1885.
3. ЮРДАН (ЙОРДАН) ЯРЦЕВ (Македония – ) член на първия управителен съвет (1925) на Македонската кооперативна банка в София, живеещ (1943) на бул. „Македония” 26.
4. Баща на живеещия (1987) в ж. к. „Мотописта” ТОДОР Ю. ЯРЦЕВ.
5. Родственик (баща, чичо?) на малкия приятел (1922) на СМИРНЕНСКИ – ЦВЯТКО (ЦВЕТКО) ЯРЦЕВ (ок. 1910 – ).
Разбирам, че има погребан на Централните гробища (?) ЙОРДАН ЯРЦЕВ (? – 1954, вер. София). Извънредно ми е любопитно, кои са останалите имена на паметника му (на който едва ли е отбелязано, че е бил печатар и/или финансист – колкото и много да ни се иска) и кои са погребани в съседство? Ще бъда благодарен за всяка информация и особено – как да намеря самия гроб?
Поздрави и пожелания за успех в подхванатото добро дело! 193.200.14.179 14:23, 17 ноември 2014 (UTC)
replies: text: Мисля, че това е доказателство за родителите – в кукушката екзархийска книга от 1906 или 1907 е отбелязан Петруш Ярцев, 50-годишен, търговец, със съпруга София (50 г.), син Йордан (22) и дъщеря Катерина (16), ученичка. Има и други Ярцеви, ще прегледам. Фамилията е била една от най-богатите в Кукуш. --Randona.bg (беседа) 09:57, 1 ноември 2021 (UTC)
thread_title:  Печатарят Йордан Ярцев 

message: Димитър Ярцев (1895-1936) - български военен деец; роден в Кукуш, Егейска Македония; . -- Мико (беседа) 08:49, 1 ноември 2021 (UTC)
replies: text: В екзаргийската книга (от края на 1906 или началото на '07) фигурира Гоце М. Ярцов (по кукушки са на о), 35-годишен търговец, вдовец, с деца Димитър (12), Мария (9) и Александър (4). Сигурно този Димитър е военният. --Randona.bg (беседа) 10:05, 1 ноември 2021 (UTC)
replies: text: :Е - 100 процента - браво. Съвпада годината на раждане и името. Как да ги вържем към Петрушови (и да го напишем самия Петруш?). -- Мико (беседа) 10:08, 1 ноември 2021 (UTC)
replies: text: ::Трябва да поразгледам повечко. Ето и дядото: Митре Ярцов, 67-годишен, кръчмар, съпруга София (60). Това трябва да е дядо на Димитър, на когото е кръстен. Задомените деца (в случая Гоце, сина на Митре) фигурират отделно.--Randona.bg (беседа) 10:14, 1 ноември 2021 (UTC)
replies: text: :::Ете тоя Митре требва да има брат Петър. -- Мико (беседа) 10:20, 1 ноември 2021 (UTC)
replies: text: ::::Да, требе, с бащино Т., както си цитирал тук преди време  --Randona.bg (беседа) 10:25, 1 ноември 2021 (UTC)
thread_title:  Димитър Ярцев